ananddey/assamese-wiki-corpus huggingface dataset:
বিশ্ববিদ্যালয় অনুদান আয়োগ

বিশ্ববিদ্যালয় অনুদান আয়োগ ভাৰতৰ কেন্দ্ৰীয় চৰকাৰে স্থাপন কৰা এটি বিধিবদ্ধ সংস্থা। ১৯৫৬ চনত বিশ্ববিদ্যালয় অনুদান আয়োগ গঠন কৰা হয়। ভাৰতৰ বিশ্ববিদ্যালয সমূহৰ মাজত সংহতি স্থাপন, মান নিৰ্ণয় আৰু পৰিচৰ্যা ইয়াৰ কাম। বিশ্ববিদ্যালয় অনুদান আয়োগে ভাৰতৰ বিশ্ববিদ্যালয় সমূহক অনুমোদন দিয়ে আৰু চৰকাৰী বিশ্ববিদ্যালয় আৰু মহাবিদ্যালয় সমূহক অৰ্থসাহায্য প্ৰদান কৰে। ইয়াৰ প্ৰধান কাৰ্য্যালয় নতুন দিল্লীত অৱস্থিত। পুনে, ভূপাল, কলকাতা, হায়দৰাবাদ, গুৱাহাটী আৰু বেংগালুৰুত ইয়াৰ ছয়টা আঞ্চলিক কাৰ্য্যালয় অৱস্থিত।

ইতিহাস

স্বাধীনতাৰ পিছতে ১৯৪৮ চনত ডঃ এছ ৰাধাকৃষ্ণাণৰ অধ্যক্ষতাত বিশ্ববিদ্যালয় শিক্ষা আয়োগ গঠন কৰা হৈছিল "ভাৰতীয় বিশ্ববিদ্যালয় শিক্ষা সম্পৰ্কে প্ৰতিবেদন প্ৰস্তুত কৰাৰ আৰু দেশৰ বৰ্তমান আৰু ভৱিষ্যতৰ প্ৰয়োজন আৰু আকাংক্ষাক সমৰ্থন কৰাৰ বাবে উন্নতি আৰু বিস্তাৰ কৰাৰ প্ৰস্তাৱ প্ৰদান কৰাৰ" উদ্দেশ্যে। এই আয়োগে পৰামৰ্শ দিছিল যে বিশ্ববিদ্যালয় মঞ্চ সমিতিটোক পুনৰ গঠন কৰা হওক আৰু ইয়াক ইউনাইটেড কিঙডমৰ বিশ্ববিদ্যালয় মঞ্চ আয়োগৰ মডেলত এক পূৰ্ণ-সময়ৰ অধ্যক্ষ আৰু অন্য সদস্যসকলক খ্যাতনামা শিক্ষাবিদসকলৰ মাজৰ পৰা নিযুক্তি দিয়াৰ পৰা গঠিত কৰা হওক।

১৯৫২ চনত কেন্দ্ৰীয় চৰকাৰে নিৰ্ণয় গ্ৰহণ কৰে যে কেন্দ্ৰীয় বিশ্ববিদ্যালয়সমূহ আৰু অন্যান্য বিশ্ববিদ্যালয় আৰু উচ্চ শিক্ষাৰ প্ৰতিষ্ঠানসমূহলৈ ৰাজহুৱাৰ্থ ফাণ্ডৰ পৰা অনুদান বিতৰণৰ সকলো বিষয়সমূহ বিশ্ববিদ্যালয় মঞ্চ আয়োগলৈ প্ৰেৰণ কৰা হওক। ফলস্বৰূপে, ১৯৫৩ চনৰ ২৮ ডিচেম্বৰত তেতিয়াৰ শিক্ষামন্ত্ৰী, প্ৰাকৃতিক সম্পদ আৰু বৈজ্ঞানিক গৱেষণা মন্ত্ৰী শ্ৰী মওলানা আবুল কালাম আজাদৰ দ্বাৰা বিশ্ববিদ্যালয় মঞ্চ আয়োগ (ইউ জি চি) আনুষ্ঠানিকভাৱে উদ্বোধন কৰা হৈছিল।

কিন্তু ইউ জি চি আনুষ্ঠানিকভাৱে ১৯৫৬ চনৰ নৱেম্বৰ মাহত সংসদৰ আইনৰ দ্বাৰা ভাৰত চৰকাৰৰ এক আইনগত সংস্থা হিচাপে প্ৰতিষ্ঠা কৰা হৈছিল বিশ্ববিদ্যালয় শিক্ষাৰ সমন্বয়, নিৰ্ধাৰণ আৰু মানদণ্ডৰ ৰক্ষণাবেক্ষণৰ বাবে। ইউ জি চিৰ কাৰ্যালয়সমূহ দিল্লীৰ তিনিখন স্থানত অৱস্থিত: নৱ দিল্লীৰ বাহাদুৰ শাহ জাফৰ মাৰ্গ, ৩৫, ফিৰোজ শ্বাহ ৰোড আৰু দিল্লী বিশ্ববিদ্যালয়ৰ দক্ষিণ কেম্পাছ।

বিশ্ববিদ্যালয়ৰ ভাগসমূহ

বিশ্ববিদ্যালয় অনুদান আয়োগ আইন, ১৯৫৬

বিশ্ববিদ্যালয় অনুদাশ আয়োগ আইন, ১৯৫৬ আৰু আইনৰ অধীনৰ নিয়মাবলী আৰু বিধি

এই প্ৰকাশন ইউ জি চি আৰু ভাৰত চৰকাৰৰ দিশ আৰু নিয়ন্ত্ৰণৰ অধীনত মুদ্ৰিত হৈছে আৰু ভাৰত চৰকাৰক ইউ জি চি আইন, ১৯৫৬ আৰু আইনৰ অধীনৰ নিয়মাবলী আৰু বিধিৰ এই প্ৰতিলিপিত পুনঃমুদ্রিত সামগ্ৰীৰ বাবে দায়ী বুলি গণ্য কৰা নহ'ব, যি কঠোৰভাৱে চৰকাৰী ব্যৱহাৰৰ বাবে নিৰ্ধাৰিত আৰু বাণিজ্যিক উদ্দেশ্যে ব্যৱহাৰ কৰা নহ'ব।

তথ্য সংগ্ৰহ

বহিঃ সংযোগ

বিশ্ববিদ্যালয় অনুদান আয়োগ

শ্ৰেণী:ভাৰতৰ চৰকাৰী সংস্থা
ভাৱাইয়া

ভাৱাইয়া (ইংৰাজী: Bhawaiya) উত্তৰ বংগ বিশেষকৈ বাংলাদেশৰ ৰংপুৰ সংমণ্ডল, ভাৰতৰ পশ্চিম বংগৰ কোচ বেহাৰ জিলা আৰু অসমৰ অবিভক্ত গোৱালপাৰা জিলাত উৎপত্তি আৰু প্ৰচলিত হোৱা এক প্ৰকাৰৰ সংগীতৰ ৰূপ বা জনপ্ৰিয় লোক-সংগীত। এই গীতসমূহত "শ্ৰমিক শ্ৰেণী" যেনে মাউত, ম’হপালক, আৰু গাড়ীয়াল (গৰু বা ঘোঁৰাগাড়ী চালক) সকলৰ জীৱনবৃত্তিমূলক বিষয়বস্তু সন্নিবিষ্ট কৰা হয়। গীতৰ কথাবোৰে তেওঁলোকৰ নাৰীসকলৰ সৈতে হোৱা বিচ্ছেদ আৰু নিসংগতাৰ যন্ত্ৰণা প্ৰকাশ কৰে, দীঘলীয়া সুৰেৰে বেদনা, আকাংক্ষা আৰু "গভীৰ আৱেগ"ক প্ৰকাশ কৰা হয়। সাধাৰণতে ভাৱাইয়াৰ উৎপত্তি ষোড়শ শতিকাত বিশ্ব সিংহৰ ৰাজত্বকালত হোৱা বুলি বিশ্বাস কৰা হয়, আৰু ১৯৫০ চনৰ পৰাই ই মঞ্চ পৰিবেশনলৈ বিকশিত হয়। ভৱাইয়া গীতৰ কথা কোনো সম্প্ৰদায়ভিত্তিক নহয়। বাংলা ঈদ-উল-ফিটৰ আৰু ঈদ-উল-জুহা উপলক্ষে পৰিবেশিত ভাৱাইয়া বিশেষভাবে জনপ্ৰিয়।

ব্যুৎপত্তি

ভাৱাইয়াৰ অৰ্থ সম্পৰ্কে বিভিন্ন ব্যাখ্যা পোৱা যায়। জোপোহা আৰু অন্যান্য শাক-পাচলি থকা নিম্নভূমিক ভৱা বোলা হয়। একাংশ গৱেষকৰ মতে ভাৱাইয়া বাৱাইয়া শব্দৰ পৰা উদ্ভৱ হৈছে, যিটো শব্দ বাও (বতাহ) শব্দৰ পৰা উদ্ভৱ হৈছে। ভাৱাইয়া শব্দৰ অন্য এক ব্যুৎপত্তি হৈছে ভাব > ভাৱ + ইয়া = ভাৱাইয়া; এই শব্দটোৰ অৰ্থ আৱেগ সৰ্বস্ব। আব্বাছুদ্দিন আহমেদৰ মতে এই সংগীত ভাৱাইয়া হৈছে উত্তৰ বংগৰ পৰা বোৱা এচাতি এৰাব নোৱাৰা আৰু সুখদায়ক বতাহৰ দৰে। ভাৱাইয়া পৰিবেশকসকলৰ ওপৰত কৰা এক সমীক্ষা (পশ্চিম বংগ চৰকাৰৰ লোক সাংস্কৃতিক আৰু জনজাতীয় সাংস্কৃতিক কেন্দ্ৰৰ দ্বাৰা পৰিচালিত) অনুসৰি এই নামটো ভাব শব্দৰ পৰাই উদ্ভৱ হৈছে, যিটো ভাৱ শব্দলৈ ৰূপান্তৰিত হৈছিল। এই গীতবোৰে বিৰহ বা বিচ্ছেদ আৰু নিসংগতাৰ গভীৰ আৱেগ কঢ়িয়াই লৈ ফুৰে।

চলচ্চিত্ৰ

বাংলাদেশী চলচ্চিত্ৰ পৰিচালক শ্বাহনেৱাজ কাকোলীৰ উত্তৰেৰ সুৰ ছবিখন ভাৱাইয়া গায়কৰ জীৱনৰ আধাৰত নিৰ্মিত আৰু বাংলাদেশৰ উত্তৰ অংশত দৰিদ্ৰতাৰ বাবে এই সংগীতৰ ক্ৰমান্বয়ে অৱসান ঘটাৰ কাহিনী বৰ্ণনা কৰা হৈছে। ১৮ সংখ্যক কলকাতা আন্তঃৰাষ্ট্ৰীয় চলচ্চিত্ৰ মহোৎসৱত এই ছবিখন প্ৰদৰ্শন কৰা হৈছিল।

উল্লেখযোগ্য গায়ক

আব্বাছুদ্দিন আহমেদ, সমগ্ৰ বাংলাদেশত ভাৱাইয়া গীত জনপ্ৰিয় কৰাৰ কৃতিত্ব দিয়া হয়।
প্ৰতিমা বৰুৱা পাণ্ডে, অসম তথা ভাৰতৰ কিছু অংশত ভাৱাইয়াক জনপ্ৰিয় কৰি তোলাৰ কৃতিত্ব।
পাপন, জনপ্ৰিয় সংগীতত ভাৱাইয়াক অভিযোজিত কৰাৰ কৃতিত্ব।
জুবিন গাৰ্গ, জনপ্ৰিয় সংগীতত ভাৱাইয়াক অভিযোজিত কৰাৰ কৃতিত্ব।
কল্পনা পাটোৱাৰী, ভাৱাইয়াক জনপ্ৰিয় সংগীতত অভিযোজিত কৰাৰ কৃতিত্ব।
ৰথিন্দ্ৰনাথ ৰায়, বাংলাদেশৰ ভৱাইয়া গায়ক।
মহেশ চন্দ্ৰ ৰায়, বাংলাদেশৰ ভৱাইয়া গায়ক৷

তথ্য সংগ্ৰহ

শ্ৰেণী:লোক-সংস্কৃতি
শ্ৰেণী:লোকগীত
বিজ্ঞান ৰত্ন বঁটা

]]। প্ৰথমগৰাকী বিজ্ঞান ৰত্ন বঁটা প্ৰাপক।
বিজ্ঞান ৰত্ন বঁটা হৈছে বিজ্ঞান, প্ৰযুক্তি আৰু উদ্ভাৱনৰ ক্ষেত্ৰত অসাধাৰণ কৃতিত্বৰ বাবে ভাৰত চৰকাৰে আগবঢ়োৱা সৰ্বোচ্চ সন্মান। ২০২৩ চনত স্থাপিত আৰু ২০২৪ চনত প্ৰথমবাৰৰ বাবে প্ৰদান কৰা এই বঁটা বিজ্ঞান আৰু প্ৰযুক্তিৰ ক্ষেত্ৰখনলৈ আগবঢ়োৱা জীৱনজোৰা অৱদানৰ স্বীকৃতি হিচাপে ব্যক্তি বিশেষক প্ৰদান কৰা হয়। এই বঁটা ৰাষ্ট্ৰীয় বিজ্ঞান পুৰস্কাৰৰ অন্তৰ্গত, য'ত আন তিনিটা বঁটাও অন্তৰ্ভুক্ত কৰা হৈছে— বিজ্ঞান শ্ৰী, বিজ্ঞান যুৱ- শান্তি স্বৰূপ ভাটনগৰ, আৰু বিজ্ঞান দল।

বিজ্ঞান ৰত্ন বঁটাৰ বাবে প্ৰতি বছৰে সৰ্বাধিক তিনিজন ব্যক্তিক বাছনি কৰা হয়। ৰাষ্ট্ৰীয় বিজ্ঞান দিৱসৰ লগত সংগতি ৰাখি প্ৰতি বছৰে ১৪ জানুৱাৰীৰ পৰা ২৮ ফেব্ৰুৱাৰীলৈ মনোনয়ন গ্ৰহণ কৰা হয়। ১১ মে’, ৰাষ্ট্ৰীয় প্ৰযুক্তি দিৱসত বঁটা প্ৰাপকৰ নাম ঘোষণা কৰা হয় আৰু ২৩ আগষ্ট, ৰাষ্ট্ৰীয় মহাকাশ দিৱসত বঁটা প্ৰদান কৰা হয়।

প্ৰাৰম্ভিক বৰ্ষত, বিখ্যাত জৈৱ ৰসায়নবিদ গোবিন্দৰাজন পদ্মনাভনক বিজ্ঞান ৰত্ন বঁটা প্ৰদান কৰা হয়। এই স্বীকৃতিয়ে জৈৱ বিজ্ঞানৰ ক্ষেত্ৰখনত তেওঁৰ জীৱনজোৰা কৃতিত্বক উজলাই তুলিলে। গোবিন্দৰাজন পদ্মনাভন ভাৰতীয় বিজ্ঞান প্ৰতিষ্ঠানৰ এগৰাকী প্ৰাক্তন সঞ্চালক।

তথ্যসূত্ৰ

শ্ৰেণী: ভাৰতৰ ৰাষ্ট্ৰীয় বঁটা আৰু সন্মান
ইডা অডিংগা

ইডা বেটী অডিংগা ( আৰু নেচনেল ছুপাৰ এলায়েন্স (নাছা)ৰ নেত্ৰী। ২০১০ চনত দ্য ষ্টেণ্ডাৰ্ডে কেনিয়াৰ এটা বৃহৎ কোম্পানীক নেতৃত্ব দিয়া প্ৰথম মহিলাসকলৰ ভিতৰত অন্যতম অডিংগাক ২০১০ চনত কেনিয়াৰ অন্যতম শক্তিশালী মহিলা হিচাপে ঘোষণা কৰে।

স্নাতক হোৱাৰ পিছত বিশ বছৰতকৈও অধিক সময় তেওঁ শিক্ষয়িত্ৰী হিচাপে কাম কৰিছিল। তেওঁৰ শিক্ষাৰ্থীসকলৰ ভিতৰত আছিল বমেট কাউণ্টিৰ প্ৰয়াত গৱৰ্ণৰ জয়ছ লাবোছো৷ মহিলা সাংসদৰ নেতৃত্বৰ পদ বৃদ্ধি কৰিব বুলি কোৱা বিধেয়কখনক ৰাজহুৱাভাৱে সমৰ্থন কৰিলেও অডিংগাই এইটোও উল্লেখ কৰে যে মহিলাসকলে কেতিয়াও ৰাজনীতিত পুৰুষ ৰাজনীতিবিদৰ সৈতে সমানে প্ৰতিযোগিতাত অৱতীৰ্ণ হোৱাৰ সুযোগ পোৱা নাছিল। কিন্তু ইডা অডিংগা, ৰাষ্ট্ৰপতি উহুৰু কেনিয়াটা আৰু অন্যান্য বিশিষ্ট ৰাজনীতিবিদ আৰু কৰ্মীসকলৰ কণ্ঠস্বৰ সমৰ্থন সত্ত্বেও ২০১৯ চনৰ ফেব্ৰুৱাৰী মাহত ৰাষ্ট্ৰীয় বিধানসভাত এই বিধেয়কখন গৃহীত হোৱাত ব্যৰ্থ হয়।

তথ্যসূত্ৰ

শ্ৰেণী:কেনিয়াৰ নাৰী অধিকাৰ কৰ্মী
এন জি আকেউ

১৮৮০ চনত মৃত্যু হোৱা এন জি আকেউ আছিল চীনা আফিং সৰবৰাহকাৰী আৰু হংকঙৰ থকা ঘৰৰ মালিক। ১৮৪৯ চনত জল দস্যুতা কেলেংকাৰীৰ কেন্দ্ৰীয় ব্যক্তিত্ব আছিল, যিয়ে এটা কাৰণ কেলেংকাৰীৰ কেন্দ্ৰ হিচাপে যথেষ্ট মনোযোগ আকৰ্ষণ কৰিছিল।

এন জি আকেউ আছিল হংকঙত কাম কৰা আমেৰিকান আফিং সৰবৰাহকাৰী জেমছ ব্ৰীজছ এণ্ডিকট (১৮১৪–১৮৭০)ৰ এগৰাকী নৌকা পৰিচালনা কৰা দাসী; এন জি আকেউ তেওঁৰ ব্যৱসায়ৰ সৈতে জড়িত হোৱা যেন লাগে। ইয়াৰ উপৰি এন জি আকেউৱে এণ্ডিকটৰ পিতৃত্বত ৫টা সন্তানৰ জন্ম দিয়ে।

১৮৪৯ চনত তেওঁৰ মালবাহী সামগ্ৰীৰ এটা অংশ আকেউক দিছিল, যিবোৰ তেওঁ নিজৰ নাওৰ পৰা উপকূলৰ কাষত বিক্ৰী কৰিছিল। তেওঁ নিজকে এগৰাকী সক্ষম ব্যৱসায়ী বুলি প্ৰমাণ কৰিছিল।

যেতিয়া তেওঁৰ নাও আৰু সামগ্ৰী জলদস্যুই চুৰি কৰিছিল, তেতিয়া তেওঁ নিজেই জলদস্যু ঘাটিলৈ যাত্ৰা কৰিছিল আৰু ক্ষতিপূৰণৰ বিষয়ে আলোচনা কৰিছিল। ইয়াৰ কিছু সময়ৰ পিছতে আমেৰিকাৰ এখন জাহাজ আক্ৰমণ কৰি তাৰ মালবাহী জাহাজ এখন জলদস্যু জাহাজে চুৰি কৰি লৈ যায় আৰু তাত এন জি আকেউ উপস্থিত থাকে। পিছত চুৰি হোৱা সামগ্ৰীখিনি তেওঁৰ নিজৰ জাহাজত আৱিষ্কাৰ হয়। ধাৰণা কৰা হৈছিল যে, তেওঁ জলদস্যুসকলৰ সৈতে আলোচনা কৰিছিল যে, তেওঁলোকৰ পৰৱৰ্তী জলদস্যু আক্ৰমণৰ পৰা অহা সামগ্ৰীখিনি তেওঁলোকে আকেউৰ পৰা চুৰি কৰা সামগ্ৰীৰ ক্ষতিপূৰণ হিচাপে তেওঁৰ ওচৰলৈ যাব। আদালতত তেওঁৰ দোষ প্ৰমাণ কৰিব পৰা নগ’ল আৰু সেয়েহে আকেউক মুকলি কৰি দিয়া হ’ল যদিও গোচৰটো সেই সময়ত বিখ্যাত হৈ পৰে।

ব্ৰীজছ এণ্ডিকটে যেতিয়া মাকাওলৈ অৱসৰ গ্ৰহণ কৰে তেতিয়া তেওঁ এন জি আকেউক হংকঙত সম্পত্তি প্ৰদান কৰে, য'ত দুটা সম্পত্তিও আছিল যিবোৰ ১৮৫২ চনত তেওঁ তেওঁৰ বাবে এটা ট্ৰাষ্টত জমা ৰাখিছিল।

তথ্য সূত্ৰ

শ্ৰেণী:অপৰাধ
শ্ৰেণী:জলদস্যু
শ্ৰেণী:মৃত ব্যক্তি
শেলাই

শেলাই সমূহ সমাংগদেহী বা থেল'ফাইটা (thallophyta) বিভাগৰ অন্তৰ্গত ক্ল'ৰ;ফিলযুক্ত একপ্ৰকাৰ প্ৰাচীনতম আৰু নিম্নশ্ৰেণীৰ স্বপুষ্ট(autotrophic) অপুষ্পক উদ্ভিদ। ইহঁতৰ দেহ মূল,কাণ্ড আৰু পাতত বিভক্ত নহয়। বিজ্ঞানৰ যি শাখাত শেলাই সম্বন্ধে চৰ্চা আৰু গৱেষণা কৰা হয় তাক এলগ'ল'জি (algology) বা ফাইক'ল'জি (phycology) বোলে। এই শাখাৰ বিশেষজ্ঞজনক ফাইক'ল'জিষ্ট (phycologist) বোলে।।

সঞ্চিত খাদ্য

শেলাইৰ দেহত প্ৰধান সঞ্চিত খাদ্যৰূপে কাৰ্ব'হাইড্ৰেট থাকে,কিন্তু ভিন্ন ভিন্ন শেলাইত কাৰ্ব'হাইড্ৰেটৰ প্ৰকৃতিও বিভিন্ন ধৰণৰ হয়,যেনে- শ্বেতসাৰ (সেউজীয়া শেলাই),মেনিট'ল আৰু লেমিনেৰিম (manitol and laminarin)(মুগা বৰণীয়া শেলাই),ফ্ল'ৰিডিয়ান শ্বেতসাৰ (ৰঙা শেলাই) ইত্যাদি। বিভিন্ন ধৰণৰ কাৰ্ব'হাইড্ৰেটৰ বাহিৰেও স্নেহপদাৰ্থ আৰু তেল (fats and oil),লিউক'ছিন (luecosin),পেৰামাইলাম (paramylum) আদি শেলাইৰ কোষত সঞ্চিত খাদ্যৰূপে থাকে।

প্ৰজনন

শেলাইয়ে প্ৰজনন কৰা পদ্ধতিসমূহ-

অংগজ প্ৰজনন (Vegetative reproduction) : এককোষী শেলাইবিলাকে কোষবিভাজনৰ দ্বাৰা ইহঁতৰ সংখ্যা বৃদ্ধি কৰে। বহুকোষী সূত্ৰকাৰ অথবা উপনিবেশ প্ৰকৃতিৰ শেলাইবিলাকে খণ্ডিতকৰণ (fragmentation) ৰ দ্বাৰা অংগজ প্ৰজনন সম্পন্ন কৰে।
অযৌন প্ৰজনন (Asexual reproduction): বিভিন্ন প্ৰকাৰৰ ৰেণুৰ দ্বাৰা শেলাইবিলাকে অযৌন প্ৰজনন সম্পন্ন কৰে। এই ৰেণুবিলাক হ'ল চলৰেণু (zoospore),এপ্লান'ৰেণু (aplanospore),টেট্ৰাৰেণু (tetraspore),এককৰেণু (monospore)অট'ৰেণু (autospore) ইত্যাদি। ,
যৌন প্ৰজনন (Sexual reproduction): এই প্ৰক্ৰিয়াত দুটা বিপৰীত যৌনতাসম্পন্ন জননকোষ (gamete) ৰ মিলন ঘটে। মিলিত হোৱা জননকোষ দুটা একে উদ্ভিদ সহবাসী(monoecious),বা ভিন্নবাসী (dioecious) ৰ পৰা উৎপন্ন হ'ব পাৰে। শেলাইৰ যৌন প্ৰজনন প্ৰধানত: তিনিটা পদ্ধতিত সম্ভৱ,যেনে-
সমজননকোষী বা আইছ'গেমাছ (Isogamous) :দুটা সম আকাৰ আৰু আকৃতিৰ ফ্লেজেলাযুক্ত বা ফ্লেজেলাবিহীন জননকোষৰ মাজত মিলিত হ'লে তাক আইছ'গেমি (isogamy) বোলে আৰু এনেধৰণৰ যৌন প্ৰজননক সম জননকোষী বা আইছ'গেমাছ (isogamous) বোলে। সম আকাৰ আৰু আকৃতিৰ জননকোষবোৰক সম জননকোষ (isogamete) বোলে।
অসম জননকোষী বা এনআইছ'গেমাছ (Anisogamous) : অসম আকৃতিৰ ফ্লেজেলাযুক্ত বা ফ্লেজেলাবিহীন দুটা জননকোষৰ মিলন হ'লে তাক এনআইছ'গেমি (Anisogamy) বোলে আৰু এনেধৰণৰ যৌন প্ৰজননক অসম জননকোষী বা এনআইছ'গেমাছ (Anisogamous) বোলে। অসম আকাৰৰ জননকোষবোৰক অসম জননকোষ (Anisogamete) বোলে।
উগেমাছ (Oogamous) : আকৃতি আৰু চৰিত্ৰগতভাৱে পৃথক দুটা জননকোষৰ মাজত মিলন হ'লে তাক উগেমী (oogamy) আৰু এনেধৰণৰ যৌন প্ৰজননক উগেমাছ (oogamous) বোলে। এই প্ৰকাৰ যৌন প্ৰজননত বৃহৎ জননকোষ বা ডিম্নাণু (egg)টো ফ্লেজেলাবিহীন,অচল হয় আৰু তুলনামূলকভাৱে ক্ষুদ্ৰ জননকোষ বা শুক্ৰাণুটো ফ্লেজেলাযুক্ত (ৰঙা শেলাই ব্যতীত) আৰু সক্ৰিয় হয়।

তথ্য সংগ্ৰহ

বাহ্যিক সংযোগ

শ্ৰেণী:বৈজ্ঞানিক শ্ৰেণীবিন্যাস
শ্ৰেণী:জীৱবিজ্ঞান‎
শ্ৰেণী:পোখালি (উদ্ভিদ)
শৰণ লোৱা (বৌদ্ধ ধৰ্ম)

বৌদ্ধ ধৰ্মত শৰণ বা শৰণ লোৱা এটি ধাৰ্মিক কাৰ্য, য'ত প্ৰায় এটি প্ৰাৰ্থনা গোৱা হয় অভ্যাসকালৰ আৰম্ভণিত। সূত্ৰযানত তিনি ৰত্নৰ ওচৰত শৰণ লোৱা হয়: বুদ্ধ, ধৰ্ম আৰু সংঘ। বজ্ৰযানত তিনি ৰত্ন আৰু তিনি গুড়িৰ ওচৰত শৰণ লোৱা হয়।শৰণ লোৱা হ'ল এই আকাংক্ষা যে ত্ৰিৰত্নক অন্তৰত স্থান দি জীৱন যাপন কৰা হ'ব। শৰণ ল'বলৈ এটি চুটি মন্ত্ৰ উচ্চাৰণ কৰা হয়, যি মন্ত্ৰত বুদ্ধ, ধৰ্ম আৰু সংঘৰ উল্লেখ থাকে। বৌদ্ধ ধৰ্মৰ আৰম্ভণিৰ কালত শৰণ লোৱা আছিল বুদ্ধৰ মাৰ্গ অনুসৰণ কৰাৰ সংকল্পৰ প্ৰকাশ, দায়িত্বৰ ত্যাগ নহয়। শৰণ লোৱা আতাইকেইখন মুখ্য বৌদ্ধ পৰম্পৰাৰ অংগ।

মন্ত্ৰ

শৰণ লোৱাৰ সময়ত ভিন ভিন ভাষাত ভিন মন্ত্ৰ উচ্চাৰণ কৰা হয়। সংস্কৃত ভাষাতো এনে মন্ত্ৰ পোৱা যায়। পালি ভাষাত নিম্নলিখিত মন্ত্ৰ উচ্চাৰণ কৰা হয়:

বুদ্ধং শৰণং গচ্ছামি (বুদ্ধৰ শৰণলৈ যাওঁ)

ধম্মং শৰণং গচ্ছামি (ধৰ্মৰ শৰণলৈ যাওঁ)

সংঘং শৰণং গচ্ছামি (সংঘৰ শৰণলৈ যাওঁ)

দুতিয়াম্পি বুদ্ধং শৰণং গচ্ছামি (দ্বিতীয়বাৰ বুদ্ধৰ শৰণলৈ যাওঁ)

দুতিয়াম্পি ধম্মং শৰণং গচ্ছামি (দ্বিতীয়বাৰ ধৰ্মৰ শৰণলৈ যাওঁ)

দুতিয়াম্পি সংঘং শৰণং গচ্ছামি (দ্বিতীয়বাৰ সংঘৰ শৰণলৈ যাওঁ)

ততিয়াম্পি বুদ্ধং শৰণং গচ্ছামি (তৃতীয়বাৰ বুদ্ধৰ শৰণলৈ যাওঁ)

ততিয়াম্পি ধম্মং শৰণং গচ্ছামি (তৃতীয়বাৰ ধৰ্মৰ শৰণলৈ যাওঁ)

ততিয়াম্পি সংঘং শৰণং গচ্ছামি (তৃতীয়বাৰ সংঘৰ শৰণলৈ যাওঁ)

এই মন্ত্ৰৰ উপৰিও পালি ধৰ্মশাস্ত্ৰত অন্য মন্ত্ৰৰ উল্লেখ আছে। ব্ৰেট শ্বাল্‌ট্‌জৰ মতে, সম্ভৱতঃ বৌদ্ধসকলে ঋগবেদ আৰু চাণ্ডোগ্য উপনিষদত পোৱা তিনি শৰণৰ পৰা প্ৰেৰণা লভিছিল।

পঞ্চশীল

সাধাৰণ লোকে শৰণ লোৱাৰ সময়ত সাধাৰণতে পঞ্চশীল বা ৫ উপদেশ গ্ৰহণ কৰে। এই শীল বৌদ্ধ ভিক্ষুৱে তেওঁলোকক গ্ৰহণ কৰোৱায়। এই ৫ শীল হ'ল:

হত্যাৰ পৰা বিৰত থকা
চুৰি কাৰ্যৰ পৰা বিৰত থকা
মিথ্যাৰ পৰা বিৰত থকা
অনুচিত যৌন কাৰ্যৰ পৰা বিৰত থকা
মাদক দ্ৰব্য গ্ৰহণৰ পৰা বিৰত থকা

আৰম্ভণিৰ বৌদ্ধ গ্ৰন্থসমূহত এই ৫ উপদেশৰ লাহে লাহে বিকাশ দেখা গৈছে। প্ৰথমে, এই পাঁচোটা উপদেশকে একেলগ কৰি ত্ৰিৰত্ন, অৰ্থাৎ বুদ্ধ, বুদ্ধৰ বাণী (ধৰ্ম) আৰু সংঘৰ ওপৰত আস্থাৰ এটি ঘোষণা ব্যৱহাৰ কৰা হৈছিল। তাৰ পাছত, ৫ উপদেশ সাধাৰণ মানুহৰ বৌদ্ধ ধৰ্ম পালনৰ গুড়ি হৈ পৰিল। এই উপদেশসমূহ মনৰ বিকাশৰ বাবে মুখ্য প্ৰাৰম্ভিক চৰ্ত গণ্য কৰা হ'ল। তৃতীয় স্তৰত, এই উপদেশসমূহক ত্ৰিৰত্নৰ সৈতে একেলগেই উল্লেখ কৰা হোৱা হ'ল, যেন এই ৫ উপদেশ তিনি ৰত্নৰেই অংশ। অৱশেষত, এই ৫ উপদেশ আৰু ৩ ৰত্ন সাধাৰণ মানুহে বৌদ্ধ ধৰ্ম গ্ৰহণ কৰাৰ বাধ্যতামূলক চৰ্ত হৈ পৰিল, কাৰণ আনুষ্ঠানিকভাৱে শৰণ ল'লেহে বৌদ্ধ ধৰ্ম গ্ৰহণ কৰিব পৰা হোৱা হ'ল। বৌদ্ধ ধৰ্মৰ ভৌগোলিক প্ৰসাৰৰ লগে লগেই ভিন ভিন স্থানত উপদেশসমূহৰ মহত্ত্ব ভিন ভিন হ'বলৈ ধৰিল। যি ঠাইত বৌদ্ধ ধৰ্ম মুখ্য ধৰ্ম হৈ পৰিল, যেনে থাইলেণ্ডত, সেই ঠাইত উপদেশ আৰু শৰণ লোৱাৰ মাজৰ সম্পৰ্ক প্ৰায় অস্তিত্বহীন হৈ পৰিল। উপদেশ গ্ৰহণ, তেনে ঠাইত, এটি ঔপচাৰিক শুদ্ধিৰ প্ৰক্ৰিয়াহে হৈ পৰিল। তেনে ঠাইত মানুহক জন্মৰে পৰাই বৌদ্ধ গণ্য কৰা হয়, শৰণ লোৱাৰ প্ৰয়োজিনীয়তা বোধ কৰা নহয়। পিচে চীনৰ দৰে দেশত, য'ত বৌদ্ধ ধৰ্ম একমাত্ৰ মুখ্য ধৰ্ম নহয়, শৰণ লোৱা কাৰ্য এটি মহত্ত্বপূৰ্ণ অনুষ্ঠান। যি সাধাৰণ মানুহে এই ৫ উপদেশ মানি চলে, তেওঁক "সাধাৰণ মানুহৰ মাজৰ ৰত্ন" বোলা হয়।

তথ্য সংগ্ৰহ

শ্ৰেণী:বৌদ্ধ ধৰ্ম
মহিলাৰ ভোটাধিকাৰৰ সময়সীমা

সমগ্ৰ বিশ্বৰ দেশসমূহত নাৰীৰ ভোটাধিকাৰ – মহিলাৰ ভোট দানৰ অধিকাৰ – বিভিন্ন সময়ত লাভ কৰা হৈছে। বহু দেশত সৰ্বজনীন ভোটাধিকাৰৰ পূৰ্বে মহিলাৰ ভোটাধিকাৰ প্ৰদান কৰা হৈছিল, এনে ক্ষেত্ৰত কিছুমান আৰ্থ-সামাজিক শ্ৰেণী বা জাতিৰ মহিলা আৰু পুৰুষে এতিয়াও ভোটদান কৰিব পৰা নাছিল। কিছুমান দেশে একে সময়তে উভয় লিংগক ভোটাধিকাৰ প্ৰদান কৰিছিল। এই সময়সীমাৰ তালিকাত মহিলাৰ ভোটাধিকাৰ প্ৰণয়ন হোৱা বছৰবোৰৰ লেখ দিয়া হৈছে। কিছুমান দেশৰ তালিকা এবাৰতকৈ অধিক, কিয়নো বয়স, মাটিৰ মালিকীস্বত্ব ইত্যাদি অনুযায়ী অধিক মহিলালৈ এই অধিকাৰ সম্প্ৰসাৰিত কৰা হৈছিল। বহু ক্ষেত্ৰত প্ৰথম ভোটদান পৰৱৰ্তী বছৰত হৈছিল।

আইল অৱ মেন (ভৌগোলিকভাৱে ব্ৰিটিছ দ্বীপপুঞ্জৰ অংশ কিন্তু যুক্তৰাজ্যৰ অংশ নহয়)ৰ কিছুমান মহিলাই (সম্পত্তিৰ মালিকীস্বত্বৰ ওপৰত ভিত্তি কৰি) ১৮৮১ চনত ভোটাধিকাৰ লাভ কৰে।

নিউজিলেণ্ড আছিল বিশ্বৰ প্ৰথমখন স্বশাসিত দেশ, য'ত সকলো মহিলাই ১৮৯৩ চনৰপৰা সংসদীয় নিৰ্বাচনত ভোটাধিকাৰ লাভ কৰিছিল। কিন্তু ১৯১৯ চনলৈকে মহিলাসকলে সংসদত নিৰ্বাচনত অৱতীৰ্ণ হ’ব পৰা নাছিল।

দক্ষিণ অষ্ট্ৰেলিয়াৰ উপনিৱেশে ১৮৯৫ চনত মহিলাসকলক ভোটদান আৰু নিৰ্বাচনত অৱতীৰ্ণ হোৱাৰ অনুমতি দিয়ে। ছুইডেনত ১৭১৮ চনৰ পৰা ১৭৭২ চনৰ ভিতৰত স্বাধীনতা যুগত মহিলাৰ চৰ্তসাপেক্ষ ভোটাধিকাৰ প্ৰদান কৰা হৈছিল। কিন্তু ১৯১৯ চনতহে সমতা লাভ কৰা হৈছিল, য’ত মহিলাৰ ভোটৰ মূল্য পুৰুষৰ ভোটৰ দৰেই আছিল।

১৯০২ চনৰ অষ্ট্ৰেলিয়ান কমনৱেলথ ফ্ৰেঞ্চাইজি আইনখনে অষ্ট্ৰেলিয়াত বাস কৰা মহিলা ব্ৰিটিছ প্ৰজাসকলক ফেডাৰেল নিৰ্বাচনত ভোটদান কৰিবলৈ সক্ষম কৰিছিল আৰু লগতে তেওঁলোকক অষ্ট্ৰেলিয়াৰ সংসদত নিৰ্বাচনত অৱতীৰ্ণ হোৱাৰ অনুমতি দিছিল, যাৰ ফলত নতুনকৈ ফেডাৰেট কৰা অষ্ট্ৰেলিয়া দেশখনে আধুনিক বিশ্বৰ ভিতৰতে প্ৰথমবাৰৰ বাবে ভোটদান কৰিছিল। কিন্তু এই আইনখনে "অষ্ট্ৰেলিয়া, এছিয়া, আফ্ৰিকা আৰু প্ৰশান্ত মহাসাগৰীয় দ্বীপপুঞ্জৰ (নিউজিলেণ্ডৰ বাহিৰে)" স্থানীয় লোকসকলক বাদ দিছিল।
দুখন ৰাজ্যই হয় ফলপ্ৰসূভাৱে বা স্পষ্টভাৱে খিলঞ্জীয়া অষ্ট্ৰেলিয়ানসকলক বাদ দিলে।

১৯০৬ চনত স্বায়ত্তশাসিত গ্ৰেণ্ড ডাচি অৱ ফিনলেণ্ড, যিখন পিছলৈ ফিনলেণ্ড ৰিপাব্লিকত পৰিণত হয়, বিশ্বৰ প্ৰথমখন দেশ যিয়ে সকলো মহিলা আৰু সকলো পুৰুষক ভোটাধিকাৰ আৰু নিৰ্বাচনত অৱতীৰ্ণ হোৱাৰ অধিকাৰ দুয়োটাকে প্ৰদান কৰে। ইউৰোপৰ প্ৰথমখন দেশ হিচাপেও ফিনলেণ্ড আছিল যিয়ে মহিলাক ভোটাধিকাৰ দিছিল। পিছৰ বছৰত ফিনলেণ্ডত বিশ্বৰ প্ৰথম মহিলা সংসদ সদস্য নিৰ্বাচিত হয়।

ইউৰোপত মহিলাসকলক ভোটাধিকাৰ প্ৰদান কৰা শেষৰটো অধিকাৰক্ষেত্ৰ আছিল ছুইজাৰলেণ্ডৰ কেণ্টন এপেনজেল ইনেৰ’ডেন (AI), ১৯৯১ চনত। এপেনজেল ইনাৰৰোডেন হৈছে ১৯৯০ চনত প্ৰায় ১৪,১০০ জন বাসিন্দা থকা চুইজাৰলেণ্ডৰ আটাইতকৈ সৰু কেণ্টন। ছুইজাৰলেণ্ডৰ মহিলাসকলে ১৯৭১ চনত ফেডাৰেল পৰ্যায়ত আৰু ১৯৫৯ চনৰ পৰা ১৯৭২ চনৰ ভিতৰত স্থানীয় কেণ্টন পৰ্যায়ত ভোটাধিকাৰ লাভ কৰে, ১৯৮৯/১৯৯০ চনত এপেনজেলৰ বাহিৰে।

চৌদি আৰবত ২০১৫ চনৰ ডিচেম্বৰ মাহত পৌৰসভাৰ নিৰ্বাচনত মহিলাসকলক প্ৰথমে ভোটদানৰ অনুমতি দিয়া হৈছিল।

অন্য দেশৰ মহিলাৰ ভোট দানৰ অধিকাৰৰ বাবে মহিলাৰ আইনী অধিকাৰৰ সময়সীমা চাওক।

১৭ শতিকা

১৬৮৯ চনত

ফ্ৰিজলেণ্ড: গ্ৰাম্য জিলাৰ ফ্ৰিজলেণ্ড ৰাজ্যৰ নিৰ্বাচনত মহিলা মাটিৰ মালিকসকলক ভোটদানৰ অনুমতি দিয়া হয়।

১৮ শতিকা

১৭১৮ চনত

ছুইডেন: চহৰ গিল্ডৰ মহিলা কৰদাতা সদস্যসকলক স্থানীয় পৌৰ নিৰ্বাচন (১৭৫৮ চনত বাতিল কৰা) আৰু ৰাষ্ট্ৰীয় নিৰ্বাচন (১৭৭২ চনত বাতিল কৰা)ত ভোটদানৰ অনুমতি দিয়া হয়।

১৭৭৬ চনত

নিউ জাৰ্চি: (আমেৰিকাৰ ৰাজ্য): সম্পত্তিৰ প্ৰয়োজনীয়তা পূৰণ কৰা অবিবাহিত আৰু বিধৱা মহিলাসকলক ভোটদানৰ অনুমতি দিয়া; পিছলৈ ১৮০৭ চনত বাতিল কৰা হয়।

তথ্যসূত্ৰ

শ্ৰেণী:ভোটাধিকাৰ
শ্ৰেণী:ৰাজনীতি
গ্ৰহ

|বুধ|শুক্ৰ
|পৃথিৱী|মংগল
|বৃহস্পতি|শণি
|ইউৰেনাচ|নেপচুন

সৌৰ জগতৰ গ্ৰহ আঠটা
শিলাময় গ্ৰহসমূহ
বুধ, শুক্ৰ, পৃথিৱী, আৰু মংগল
বৃহৎ গ্ৰহসমূহ
বৃহস্পতি আৰু শণি (গেছীয় গ্ৰহ)
ইউৰেনাচ আৰু নেপচুন (তুষাৰ গ্ৰহ)
সূৰ্যৰ পৰা ক্ৰমান্নয়ে আৰু প্ৰকৃত ৰঙত দেখুওৱা হৈছে। আকাৰ মাপ অনুযায়ী নাই।

গ্ৰহ হৈছে কোনো তৰা বা মৃত তৰাৰ চাৰিওফালে পৰিভ্ৰমণ কৰা এক প্ৰকাৰৰ জ্যোতিৰ্বৈজ্ঞানিক পিণ্ড যি
নিজৰ মাধ্যাকৰ্ষণৰ ফলত গোলাকৃতিৰ হৈ থাকে,
তাপনিউক্লিয় সংযোজন ঘটাবলৈ অপৰাগ, আৰু
মাধ্যাকৰ্ষণিক পৰিসৰ থকা সকলো বস্তুকে নিজৰ ফাললৈ আকৰ্ষিত কৰে।
গ্ৰহৰ ইংৰাজী প্ৰতিশব্দ planet এটা পুৰনা শব্দ, ই ঐতিহাসিক, জ্যোতিৰ্বৈজ্ঞানিক, বৈজ্ঞানিক, পৌৰাণিক, আৰু ধৰ্মীয় বিষয়ৰ সৈতে জড়িত আছে। সৌৰজগতৰ কেইবাটাও গ্ৰহ খালি চকুৰে দেখা পোৱা যায়। বহুতো সংস্কৃতিত এই গ্ৰহবোৰক স্বৰ্গীয়, অথবা দেৱতা বুলি বিবেচনা কৰা হৈছিল। মানুহৰ বৈজ্ঞানিক জ্ঞানৰ অগ্ৰগতিৰ লগে লগে গ্ৰহ সম্পৰ্কীয় এই ধাৰণাসমূহ সলনি হবলৈ ধৰে।

গ্ৰীক জ্যোতিৰ্বিদ টলেমিৰ মতে গ্ৰহসমূহে ভিন্ন আৰু উপ-বৃত্তাকাৰ পথেৰে পৃথিৱীক পৰিভ্ৰমণ কৰে। গ্ৰহবোৰে সূৰ্যৰ প্ৰদক্ষিণ কৰাৰ ধাৰণাটো বহু সময়ত উত্থাপন কৰা হৈছিল, যদিও ১৭শ শতিকাত গেলিলিওৰ দূৰবীক্ষণ যন্ত্ৰৰ দ্বাৰা পৰ্যবেক্ষণ কৰি প্ৰমাণ আহৰণ কৰাৰ পিছতহে ইয়াক মানি লোৱা হৈছিল।

টোকা

তথ্য সংগ্ৰহ

শ্ৰেণী:জ্যোতিৰ্বিজ্ঞান
কেটো

কেটো (/ˈsiːtoʊ/; প্ৰাচীন গ্ৰীক: Κητώ, ৰোমানীকৃত: Kētṓ, আক্ষৰিক অৰ্থ: 'সাগৰীয় দানৱ') গ্ৰীক পৌৰাণিক কাহিনী বৰ্ণিত এগৰাকী আদিম সাগৰীয় দেৱী৷ তেওঁৰ পিতৃ হৈছে প্ৰাক-অলিম্পিয়ান সাগৰ-দেৱতা প'ণ্টাছ আৰু তেওঁৰ মাতৃ পৃথিৱী দেৱী গেইয়া। পৌৰাণিক ব্যক্তিত্ব হিচাপে তেওঁক আটাইতকৈ প্ৰাচীন দেৱতা হিচাপে গণ্য কৰা হয়৷ গেইয়া আৰু প'ণ্টাছৰ আন এজন সন্তান ফ′ৰ্চিছৰ তৰফৰ পৰা তেওঁ বহুতো দানৱীয় সন্তানৰ মাতৃ হৈছিল। সৌৰজগতৰ ক্ষুদ্ৰ বস্তু ৬৫৪৮৯ কেটো তেওঁৰ নামেৰে নামকৰণ কৰা হৈছিল, আৰু ইয়াৰ উপগ্ৰহৰ নাম ফ′ৰ্চিছৰ নামেৰে ৰখা হৈছিল।

কেটোক ক্ৰেটাইছ (Cratae) আৰু ত্ৰিয়েনাছ (Trienus) আদি বিভিন্ন নামেৰেও জনা যায়, আৰু মাজে মাজেও তেওঁক দেৱী হেকেটৰ সৈতেও বিভ্ৰান্ত কৰা হৈছিল।

এই দেৱীক কেটো নামৰ ক্ষুদ্ৰ অ'চেনইডৰ (সাগৰৰ দেৱতা) সৈতে বা কেট'ছ বুলি কোৱা বিভিন্ন পৌৰাণিক সত্তাৰ সৈতে বিভ্ৰান্ত কৰা উচিত নহয়; এয়া প্ৰাচীন গ্ৰীক ভাষাত "সাগৰীয় দানৱ"ৰ বাবে ব্যৱহাৰ কৰা এটা সাধাৰণ শব্দ।

পৰিয়াল

তেটোৰ উপৰিও গেইয়া আৰু প′ণ্টাছৰ আন চাৰিজন সন্তান আছিল, নেৰিয়াছ, থাউমাছ, ফ'ৰ্চিছ আৰু ইউৰিবিয়া। হেচিঅ'ডৰ থিওগনিত (Theogony) কেটো আৰু ফ'ৰ্চিছৰ সন্তানক দুজন গ্ৰেয়া: পেমফ্ৰেডো আৰু এনো আৰু তিনিজন গৰ্গন: ষ্টেনো, ইউৰিয়াল আৰু মেডুছা হিচাপে তালিকাভুক্ত কৰা হৈছে, তেওঁলোকৰ অন্তিম সন্তানটো এটা নামবিহীন সাপ (পিছলৈ ৰোডছৰ এপলনিয়াছে লাডন বুলি কোৱা হৈছে) যিয়ে সোণালী আপেলবোৰ পহৰা কৰে বুলি কোৱা হৈছে। হেচিঅ'ডৰ মতে, অৰ্ধ-মহিলা, আধা সাপ ইচিডনাৰ জন্ম হৈছিল এগৰাকী "তাই"ৰ (she) পৰা যিগৰাকীক হেচিঅ'ডে সম্ভৱতঃ কেটো বুলি বুজাইছিল; কিন্তু "তাই" শব্দটোৱে হয়তো সাগৰীয় দেৱী কেলিৰ'কো বুজাব পাৰে। এথেন্সৰ পৌৰাণিক লেখক ফেৰেচিডিছে ইচিডনাক ফ'ৰ্চিছৰ কন্যা বুলি কৈছে, কিন্তু কোনো মাতৃৰ নাম উল্লেখ কৰা নাই।

তথ্য সংগ্ৰহ

শ্ৰেণী:গ্ৰীক কিংবদন্তি
প্ৰশান্ত গোস্বামী

প্ৰশান্ত গোস্বামী (জন্ম ১৯৫৯) এজন ভাৰতীয় গাণিতিক ভূবিজ্ঞানী, জলবায়ু বিজ্ঞানী আৰু নতুন দিল্লীত অৱস্থিত ৰাষ্ট্ৰীয় বিজ্ঞান, প্ৰযুক্তিবিদ্যা আৰু উন্নয়ন অধ্যয়ন প্ৰতিষ্ঠানৰ সঞ্চালক প্ৰধান। পূৰ্বতে তেওঁ চতুৰ্থ পাৰাডিগ্ম প্ৰতিষ্ঠানত বিজ্ঞানী হিচাপে কাৰ্যনিৰ্বাহ কৰিছিল। তেওঁ ক্ৰান্তীয় বায়ুমণ্ডলৰ চলকীয় পৰিৱৰ্তনৰ অধ্যয়নৰ বাবে বিশেষ ভাবে জনাজাত। ভাৰত চৰকাৰে তেওঁ আগবঢ়োৱা অৱদানৰ বাবে ২০০১ চনত বিজ্ঞানৰ শ্ৰেষ্ঠ পুৰস্কাৰ শান্তি স্বৰূপ ভাটনাগৰ বঁটা প্ৰদান কৰে।

নিৰ্বাচিত গৱেষণা পত্ৰ

তথ্য উৎস

শ্ৰেণী:অসমৰ বিজ্ঞানী
শ্ৰেণী:জীৱিত ব্যক্তি
শ্ৰেণী:বতৰ বিজ্ঞানী
শ্ৰেণী:শান্তি স্বৰূপ ভাটনাগৰ বঁটা বিজয়ী
নানা জাগনিজে

নানা জাগনিজে (জৰ্জিয়ান: ნანა ძაგნიძე; জন্ম ১ জানুৱাৰী ১৯৮৭) এগৰাকী জৰ্জিয়ান দবা খেলুৱৈ। ২০০৮ চনত আন্তৰ্জাতিক দবা মহাসংঘই তেওঁক গ্ৰেণ্ডমাষ্টাৰ (GM) উপাধি প্ৰদান কৰে। জাগনিজে ২০০৮ চনৰ মহিলা দবা অলিম্পিয়াডত সোণৰ পদক বিজয়ী জৰ্জিয়ান দলৰ সদস্য আছিল আৰু ২০১৭ চনৰ ইউৰোপীয় মহিলা ব্যক্তিগত চেম্পিয়নশ্বিপত বিজয়ী হৈছিল।

কৰ্মজীৱন

জাগনিজে ১৯৯৯ চনৰ বিশ্ব যুব দবা চেম্পিয়নশ্বিপত ছোৱালীৰ অনূৰ্ধ্ব ১২ শাখাত বিজয়ী হৈছিল। তেওঁ ২০০৩ চনৰ বিশ্ব ছোৱালীৰ অনূৰ্ধ্ব ২০ চেম্পিয়নশ্বিপতো সোণৰ পদক লাভ কৰিছিল, য'ত তেওঁ নিজৰ প্ৰতিদ্বন্দ্বীসকলৰ তুলনাত ২ পইণ্ট আগবাঢ়ি আছিল।

২০০৫ চনৰ ছেপ্টেম্বৰ মাহত, ষষ্ঠ ল'জান ইয়াং মাষ্টাৰ্ছ টুৰ্ণামেণ্টত অংশ লৈ তেওঁ সপ্তম স্থান লাভ কৰে। এই টুৰ্ণামেণ্টত আন্দ্ৰেই ভোলোকিটিনে চূড়ান্ত বিজয়ী হৈছিল। জিব্ৰাল্টৰ দবা উৎসৱত, জাগনিজে ২০০৯ আৰু ২০১১ চনত সৰ্বশ্ৰেষ্ঠ মহিলা খেলুৱৈৰ বঁটা লাভ কৰিছিল।

জুলাই ২০১০ চনত, তেওঁ জেৰ্মুকত অনুষ্ঠিত মহিলা বিশ্ব দবা চেম্পিয়নশ্বিপ ২০১১ ৰ চক্ৰৰ অংশ হিচাপে ফিদে মহিলা গ্ৰেণ্ড প্ৰি চিৰিজৰ চতুৰ্থ পৰ্যায়ৰ বিজয়ী হৈছিল। তেওঁ ১১ ৰাউণ্ডৰ ৰাউণ্ড-ৰবিন টুৰ্ণামেণ্টত ৭খন খেলত বিজয়ী হয় আৰু ৪খন খেল ড্ৰ কৰে। তেওঁ দ্বিতীয় স্থানৰ বিজয়ী টাটিয়ানা কোসিনচেভাৰ তুলনাত ১.৫ পইণ্টৰ ব্যৱধানত বিজয়ী হৈছিল।

২০১৭ চনত, তেওঁ ৰিগাত অনুষ্ঠিত ইউৰোপীয় মহিলা ব্যক্তিগত চেম্পিয়নশ্বিপ আৰু ৰিয়াদত অনুষ্ঠিত মহিলা বিশ্ব ব্লিট্‌জ দবা চেম্পিয়নশ্বিপ জয় কৰে

কাইছা মহিলা দবা বঁটা

২০১৭ চনত, তেওঁ বছৰৰ সৰ্বশ্ৰেষ্ঠ মহিলা দবা খেলুৱৈ হিচাপে সন্মানীয় ফিদে কাইছা বঁটা লাভ কৰে। এই বঁটাটো লোবৰ্টাছ ক্লাছিক জুৱেলাৰী হাউছে ডিজাইন আৰু তৈয়াৰী কৰিছিল। ৩১ ডিচেম্বৰ ২০১৮ তাৰিখে ছেইণ্ট পিটাৰ্সবাৰ্গত অনুষ্ঠিত বিশ্ব ৰেপিড আৰু ব্লিট্‌জ দবা চেম্পিয়নশ্বিপ ২০১৮ ৰ সমাপ্তি অনুষ্ঠানত ইয়াক আনুষ্ঠানিকভাৱে প্ৰদান কৰা হৈছিল।alt=Hand-over of the Women's Chess Award of Caissa to Nana Dzagnidze|

২০২০ চনৰ সাফল্য

মাৰ্চ ২০২০ চনত, জাগনিজে ল'জানত অনুষ্ঠিত ফিদে মহিলা গ্ৰেণ্ড প্ৰি ২০১৯-২০ ৰ তৃতীয় পৰ্যায়ত প্ৰথম স্থান লাভ কৰে।

দলীয় প্ৰতিযোগিতা

জাগনিজে জৰ্জিয়ান ৰাষ্ট্ৰীয় দলৰ হৈ মহিলা দবা অলিম্পিয়াড, মহিলা বিশ্ব দলীয় দবা চেম্পিয়নশ্বিপ আৰু মহিলা ইউৰোপীয় দলীয় দবা চেম্পিয়নশ্বিপত অংশগ্ৰহণ কৰিছে। তেওঁৰ দলে ২০০৮ চনৰ ড্ৰেছডেন অলিম্পিয়াডত সোণৰ পদক জয় কৰিছিল; তেওঁ ৭/১০ পইণ্ট লাভ কৰিছিল।

২০১৪ চনত, নৰৱেৰ ট্ৰমচোত অনুষ্ঠিত মহিলা দবা অলিম্পিয়াডত, জাগনিজে ব'ৰ্ড-১ ত সৰ্বশ্ৰেষ্ঠ খেলুৱৈ হিচাপে ব্যক্তিগত সোণৰ পদক জয় কৰিছিল। তেওঁ ইয়াত হৌ ইফানকো পিছ পেলাই বিজয়ী হৈছিল।

মহিলা বিশ্ব দলীয় চেম্পিয়নশ্বিপত, তেওঁ ২০১১ আৰু ২০১৭ চনত দলীয় ব্ৰঞ্জৰ পদক লাভ কৰিছিল। মহিলা ইউৰোপীয় দলীয় চেম্পিয়নশ্বিপত, জৰ্জিয়াই ২০০৫, ২০০৯ আৰু ২০১৭ চনত ৰূপৰ পদক জয় কৰিছিল। জাগনিজে ২০০৭ চনত ব্যক্তিগত ব'ৰ্ড-৪ ৰ বাবে সোণৰ পদক লাভ কৰিছিল।

জাগনিজে ইউৰোপীয় ক্লাব কাপ (European Club Cup)ৰ মহিলা শাখাতো কেইবাটাও সোণৰ পদক জয় কৰিছে।

তথ্যসূত্ৰ

শ্ৰেণী:বিশ্বৰ মহিলা দবা খেলুৱৈ
শ্ৰেণী:গ্ৰেণ্ডমাষ্টাৰ
শ্ৰেণী:বিশ্বৰ দবা খেলুৱৈ
শ্ৰেণী:দবা খেলুৱৈ
শ্ৰেণী:দবা খেল
ঘোঁৰা নিদান (গ্ৰন্থ)

ঘোঁৰা নিদান হৈছে ঘোঁৰাৰ বেমাৰ আৰু চিকিৎসা সৰ্ম্পকীয় এখন পুথি। এই পুথিখনৰ ৰচয়িতা গৰাকীৰ নাম পোৱা নাযায় যদিও পুথিখন অসমত আহোম ৰাজত্বৰ কালতে ৰচনা কৰা হৈছিল। পুথিখনৰ বিশেষত্ব এয়েই যে এইখন সৰ্ম্পূণ অসমীয়া ভাষাত ৰচিত প্ৰথম পুথি। ই কোনো সংস্কৃত বা টাই ভাষাৰ পুথিৰ অনুবাদ, সম্পাদনা বা সহায় লৈ ৰচনা কৰা গ্ৰন্থ নহয়। অসমত নথকা বনৌষধিৰ বিষয়ে ইয়াত উল্লেখ নাই। সৰ্ম্পূণ থলুৱা অসমীয়া ভাষাত লিখা এই পুথিখনত বাৰটামানহে সংস্কৃত শব্দ পোৱা যায়।

তথ্য সংগ্ৰহ

শ্ৰেণী:অসমীয়া গ্ৰন্থ
জিজ্ঞাসা

জিজ্ঞাসা হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন প্ৰবন্ধ সংকলন। সংকলনখনত মুঠ ১৬ টা প্ৰবন্ধ আছে। এই সংকলনটি লেখক হোমেন বৰগোহাঞিয়ে পুত্ৰ অনিন্দ্য বৰগোহাঞি(মিঠু) আৰু প্ৰদীপ্ত বৰগোহাঞি(মিকু)ৰ হাতত দেউতাকৰ মৰমৰ উপহাৰ হিচাপে আগবঢ়াইছে। ২০০৬ চনৰ নৱেম্বৰ মাহত ষ্টুডেণ্টচ্ ষ্ট’ৰচ্ প্ৰকাশনৰ জিজ্ঞাসাৰ পৰা নতুন সংস্কৰণ প্ৰকাশ পায়।

বিৱৰণ

জিজ্ঞাসাত সন্নিৱিষ্ট প্ৰবন্ধকেইটা হৈছে, 'অম্বিকাগিৰী ৰায়চৌধুৰীৰ চিঠি', 'এজন লেখকৰ স্বীকাৰোক্তি', 'দেহোপজীৱিনী', 'মৃত্যুৱে যাক মাৰিব নোৱাৰে', 'নেপোলিয়ন আৰুব মাডাম দ্য ষ্টেল', 'বৈজ্ঞানিক দৃষ্টিভংগী', 'ধৰ্মৰ ব্যৱসায়', 'পেট্ৰলিয়াম সভ্যতা', 'মেৰুদণ্ড পোন কৰি ৰখাৰ প্ৰয়োজন', 'আনাতোল ফ্ৰাঁ', 'মতাঁই', 'কিতাপৰ দোকানত', 'আজিৰ দিনটোৰ কাৰণে', 'গ্যেটেৰ এ'পিগ্ৰাম', 'হামিদা খাতুনলৈ এখন চিঠি' আৰু 'লা মাঞ্চাৰ মানুহজন'। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

তথ্যৰ উৎস

লগতে চাওক

আত্ম দীপো ভৱ
প্ৰজ্ঞাৰ সাধনা
উচ্চাকাংক্ষা
মোৰ প্ৰিয় মানুহ ছক্ৰেটিছ
অন্তহীন প্ৰেৰণাৰ উৎস লুই পেষ্টিঅ’ৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি